**Приложение № 12.3**

**ПРОЕКТ НА ДОГОВОР**

**№……………..**

Днес, ...................2017 г., в с.Чупрене,

**Община Чупрене** със седалище и адрес на управление: с. Чупрене, обл. Видин, ул. «Асен Балкански» №55, ЕИК: 000159700, представлявана от Ваньо Костадинов Костин – в качеството му на кмет на Община Чупрене и Румяна Цветанова Петрова – началник на отдел ФСД и гл. счетоводител на Община Чупрене, наричан по-долу за краткост **„ВЪЗЛОЖИТЕЛ”**от една страна,

и........................................................................................... със седалище ...........................................................................................................................

(наименование на изпълнителя)

и адрес: ........................................................................................................................................................................................,

ЕГН/ЕИК/БУЛСТАТ:..............................................................., идентификационен номер по ДДС (ако има регистрация)..........:................., представлявано от ............................................................................................................................

(законен представител - име и длъжност)

или ...............................................................................................................................................................................................,(ако има упълномощено лице - име, длъжност, акт на който се основава представителната му власт)

определен за изпълнител след проведено публично състезание за възлагане на обществена поръчка № ............................................................................................................................

(уникален номер на поръчката в Регистъра на обществени поръчки)

наричано по-долу за краткост **"ИЗПЪЛНИТЕЛ",** от друга страна, се сключи настоящият договор за възлагане на обществена поръчка, наричан по-долу за краткост **"Договор",** с предмет:

**„Доставка на горива и смазочни материали за нуждите на служебните автомобили на община Чупрене, по четири обособени позиции” , за обособена позиция № 3 „Доставка на пропан-бутан“,**

**Страните се споразумяха за следното:**

#### I. ПРЕДМЕТ НА ДОГОВОРА

1.1.ВЪЗЛОЖИТЕЛЯТ възлага, а ИЗПЪЛНИТЕЛЯТ срещу заплащане се задължава да осъществи: **„Доставка на горива и смазочни материали за нуждите на служебните автомобили на община Чупрене по четири обособени позиции” ,**

**За обособена позиция № 3 „Доставка на пропан-бутан ”**

1.2. Договореното по т.1.1. да е с качество и начин на доставка, посочени в Техническата спецификация /Приложение № ……./ и Техническото предложение /Приложение № 3.3/

#### II. ЦЕНА И НАЧИН НА ПЛАЩАНЕ

2.1.ВЪЗЛОЖИТЕЛЯТ ще заплати на ИЗПЪЛНИТЕЛЯ цената по този договор за реално извършени доставки.

2.2. Закупуването на стоките от ВЪЗЛОЖИТЕЛЯ се осъществява на база официално обявените цени на ИЗПЪЛНИТЕЛЯ, валидни към момента на извършване на транзакция, намалени с търговска отстъпка в размер на ………………………., съгласно Ценово предложение /Приложение № 10.3/, неразделна част от настоящия договор.

2.3. ИЗПЪЛНИТЕЛЯТ издава данъчна фактура и детайлна справка за извършените транзакции както следва:

2.3.1. Период на фактуриране: ……………………………………...

2.3.2. Срок на издаване на фактурите: до пет работни дни след последния ден на периода на фактуриране.

2.3.3. ВЪЗЛОЖИТЕЛЯТ заплаща стойността на издадените фактури до 10 /десет/ работни дни от датата на издаването им, като превежда дължимата сума по следната банкова сметка на ИЗПЪЛНИТЕЛЯ:

BIC:……………………………………………

IBAN:………………………………………..

БАНКА:.................................

2.3.4. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по банковата сметка посочена в т. 2.3.3. в срок от 7 дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.4. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнитлети за изпълнените от тях работи, които са приети по реда на т. 9.3.

#### III.СРОК НА ИЗПЪЛНЕНИЕ

3.1. Настоящият договор се сключва за срок от 2 (две) години.

3.2. Договорът влиза в сила от датата на сключване на договора и има действие до момента на неговото прекратяване по раздел IX ”Прекратявяне на договора”,т.12.1,т.12.2.,т.12.3.

#### IV. ПРАВА И ЗАДЪЛЖЕНИЯ НА СТРАНИТЕ

4. ВЪЗЛОЖИТЕЛЯТ има право:

4.1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка.

4.2. Да извършва проверка във всеки момент от изпълнението на договора относно качество, количества, технически параметри, без това да пречи на оперативната дейност на ИЗПЪЛНИТЕЛЯ.

4.3. Да задържи съответната част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в т. 10.1. от настоящия договор.

4.4. В случаите по чл.6.3.2. ВЪЗЛОЖИТЕЛЯТ може да иска издаването на нова карта***.***

4.5. В случаите по чл. 6.3.3. ВЪЗЛОЖИТЕЛЯТ може да поиска от ИЗПЪЛНИТЕЛЯ деблокиране на картата и/или предоставяне на нов ПИН код.

5. ВЪЗЛОЖИТЕЛЯТ е длъжен:

5.1. Да заплаща цената на закупените стоки на ИЗПЪЛНИТЕЛЯ, съгласно условията на настоящия договор.

5.2. Да пази в тайна своя ПИН и да изисква оправомощените от него лица да съблюдават тайната на ПИН.

5.3. В случай на загуба или кражба на карта да уведоми ИЗПЪЛНИТЕЛЯ по и-мейл, факс или телефон и най-късно до следващия ден да представи на ИЗПЪЛНИТЕЛЯ писмено известие за загуба.

5.4. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

6. ИЗПЪЛНИТЕЛЯТ има право:

6.1. Да получи определената цена в т. 2.1., при условията и в сроковете, посочени в настоящия договор.

6.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

6.3. Да блокира издадените карти за безналично плащане в следните случаи:

6.3.1. При прекратяване действието на договора, независимо от основанието за прекратяване.

6.3.2. При получаване на писмено известие от ВЪЗЛОЖИТЕЛЯ, че издадена карта е открадната и/или загубена и/или повредена.

6.3.3. При три пъти въвеждане на грешен ПИН код

7. ИЗПЪЛНИТЕЛЯТ е длъжен:

7.1. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.

7.2.Да не предоставя документи и информация на трети лица относно изпълнението на поръчката, както и да не използва информация, станала му известна при изпълнението на задължения по настоящия договор.

**V.ГАРАНЦИЯ ЗА ИЗПЪЛНЕНИЕ**

8.1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ................... /……………. / лева, представляващи 3 % /три процента/ от стойността на договора.

8.2. ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 10 /десет / работни дни.

8.3. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

8.4. При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 8.1. в срок от 30 /тридесет/ работни след приключване на изпълнението, без да дължи лихви за периода, през който средствата законно са престояли при него.

8.5. Гаранцията за изпълнение не се особождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

9.1. Приемането на извършената работа по т.1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

9.2. Приемането на работата по настоящия договор се удостоверява с подписване от лицата по т. 9.1. на двустранен протокол/акт или на друг документ.

**VІІ. НЕУСТОЙКИ**

10.1. Ако ИЗПЪЛНИТЕЛЯТ не изпълни възложената доставка или част от нея, или изискванията за нея съгласно договора, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0.5 на сто за всеки просрочен ден, но не повече от 15% (петнадесет процента) от стойността на конкретната заявка.

10.2. В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % за всеки просрочен ден, но не повече от 15 % (петнадесет процента) от стойността на забавената дейност.

10.3. За неизпълнението на други задължения по договора неизправната страна дължи на изправната неустойка в размер до 10 %(десет процента ) от цената по договора до момента на констатиране на неизпълнението. Страната, която е понесла вреди от неизпълнението може да търси обезщетение и за по-големи вреди.

10.2. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІІ. НЕПРЕДВИДЕНИ ОБСТОЯТЕЛСТВА**

11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

11.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 3 дни от настъпването на непреодолимата сила. При неуведомяване се дължи обезщетение за настъпилите от това вреди.

11.4. Докато трае непреодолимата сила, изпълнението на задълженията на свързаните с тях насрещни задължения се спира.

**IХ. ПРЕКРАТЯВАНЕ НА ДОГОВОРА**

12.1. Настоящият договор се прекратява:

12.1.1. По взаимно съгласие между страните, изразено в писмена форма;

12.1.2. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

12.1.3. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

12.1.4. С окончателното му изпълнение;

12.1.5. По реда на чл. 43, ал. 4 от Закона за обществените поръчки;

12.1.6. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

12.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

12.2.1. забави изпълнението на някое от задълженията си по договора с повече от 10 /десет / работни дни;

12.2.2. не отстрани в разумен срок, определен от ВЪЗЛОЖИТЕЛЯ, констатирани недостатъци;

12.2.3. не изпълни точно някое от задълженията си по договора;

12.2.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

12.2.5. бъде обявен в несъстоятелност или когато е в производство по несъстоятелност или ликвидация.

12.3. ВЪЗЛОЖИТЕЛЯТ може да прекрати договора едностранно с предизвестие от 7 /седем/работни дни, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**Х. ЗАКЛЮЧИТЕЛНИ РАЗПОРЕДБИ**

13. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

14. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

15. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

16. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

17. За всички неуредени в този договор въпроси се прилагат разпоредбите на действащото законодателство.

18. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Неразделна част от настоящия договор са:

1. Техническата спецификация /Приложение № ………/ към настоящия договор.

2. Ценово предложение / Приложение № 10.3/ към настоящия договор.

3. Техническо предложение за изпълнение на поръчката /Приложение № 3.3/ към настоящия договор.

Настоящият договор се сключи в два еднообразни екземпляра - по един за всяка от страните.

ВЪЗЛОЖИТЕЛ: ИЗПЪЛНИТЕЛ:.................

***ВАНЬО КОСТИН***

*КМЕТ НА ОБЩИНА ЧУПРЕНЕ*

**РУМЯНА ПЕТРОВА**

*ГЛ.СЧЕТОВОДИТЕЛ НА ОБЩИНА ЧУПРЕНЕ*